„Mivel tehát megigazultunk hit által, békességünk van Istennel a mi Urunk Jézus Krisztus által.” Rm 5,1

Megigazulni, más szóval igaznak lenni. Aki megigazul, vagyis szüksége volt (van) megigazulásra, az előtte nem volt igaz. Ki lehet ebben a helyzetben? Azt hiszem, minden ember.

De kinek a mértéke alapján kell igaznak lennünk? A Mindenható Isten mértéke alapján. Ez pedig – magunk közt szólva – nem túl egyszerű feladat. Sőt, segítség nélkül lehetetlen!

De… van segítség, van lehetőség – Jézus Krisztus golgotai áldozata! Csakhogy ez nem csupán segítség, hanem ez A MEGOLDÁS! Nincs más. Nincs is más lehetőség, ez azonban mindenki számára elérhető. Az áldozat igazi értékét az jelenti, hogy nincs semmi, amit hozzá kellene vagy lehetne adni, de erre nincs is szükség. Tehát kizárólag hit által érhető el, hogy békességben legyünk a Mennyei Atyával és mindez Jézus golgotai áldozata által. *VGy.*